20/11/2019 | Administración LocalMunicipal
San Sadurniño
Aprobación do Regulamento de emerxencia social

ANUNCIO APROBACIÓN DO REGULAMENTO DE EMERXENCIA SOCIAL DO CONCELLO DE SAN SADURNIÑO O Pleno do Concello, na sesión celebrada o pasado día 4 de marzo de 2019, acordou aprobar provisionalmente o Regulamento de emerxencia social do Concello de San Sadurniño. O expediente someteuse a información pública polo prazo de trinta días, mediante anuncio publicado no Boletín Oficial da Provincia n.º 98, do día 27/05/2019, sen que se presentasen alegacións, polo que queda aprobado definitivamente ese Regulamento, cuxo texto completo se publica de seguido: “REGULAMENTO DE EMERXENCIA SOCIAL DO CONCELLO DE SAN SADURNIÑO Exposición de motivos Na última década a sociedade experimentou un grave deterioro no seu nivel de benestar como consecuencia da grave crise económica, da falla do emprego e do deterioro das condicións laborais, da perda de capacidade adquisitiva incluso das persoas que traballan, do deterioro no estado de saúde e nas condicións de acceso ao sistema sanitario, das limitacións e retrasos na tramitacións de prestacións periódicas que garantan á cidadanía a cobertura das necesidades básicas, con un empobrecemento en xeral do país. Os poderes públicos deberán asegurar a protección social, económica e xurídica das persoas, así como a súa protección en situación de necesidade, desamparo, circunstancias graves ou de urxente necesidade por carencias económicas e sociofamiliares. Dende os Servizos Sociais Comunitarios do Concello de San Sadurniño temos a responsabilidade de traballar e organizar os nosos recursos cunha perspectiva máis ampla e a longo prazo, que supere o mero enfoque asistencial que os últimos cambios lexislativos lle confiren á Administración Local, unha perspectiva que desenvolva uns Servizos Sociais dirixidos a resolver problemas urxentes pero, á vez, orientados a buscar solucións e alternativas de futuro garantindo a igualdade e a xustiza social, nun marco de normalidade e de inclusión. É por todo o anterior que existe a necesidade de regular medidas contra a exclusión social, analizando os sectores máis vulnerábeis e, polo tanto, artellar procedementos ou mecanismos de intervención que permitan loitar por tender pontes a unha igualdade real e efectiva no acceso aos recursos dos Servizos Sociais implantados; resultando necesario establecer estratexias diferenciadas coa fin de evitar situacións que poñan en risco de exclusión social á poboación. As axudas deberán concederse unicamente seguindo os criterios establecidos na presente ordenanza, mediante unha valoración profesional que teña en conta a tipoloxía do problema ou a necesidade social que se vaia cubrir, a pertinencia da axuda económica para dar resposta á demanda ou necesidade, e o seu grao de urxencia, a non existencia doutros medios ou recursos para solucionala, a prevención da situación de risco e/ou desprotección para persoas maiores e a necesidade de evitar o deterioro de situacións persoais que poidan rematar en procesos de exclusión social. O papel que xogan os concellos nesta dinámica variou tamén de forma notable por dous motivos principais. Por un lado é a administración a que ten a capacidade de flexibilizar a súa actuación para dar unha resposta rápida e urxente ás necesidades da súa poboación, evolucionando nos últimos anos cara a atencións mais asistenciais dirixidas a apoiar á poboación na cobertura das súas necesidades básicas. Por outra banda, o cambio no marco lexislativo limita as funcións dos Servizos Sociais Comunitarios, pretendendo reducir o seu enfoque a esta liña asistencial que, sendo necesaria en determinados eidos, non pode ser a única para poder desenvolver uns Servizos Sociais dirixidos a resolver problemas urxentes pero, á vez, orientados a buscar solucións e alternativas de futuro garantindo a igualdade e a xustiza social, nun marco de normalidade e de inclusión. Deste xeito, dende a área de Servizos Sociais do Concello de San Sadurniño temos a responsabilidade de traballar e organizar os nosos recursos cunha perspectiva mais ampla e a longo prazo. É por iso que existe a necesidade de aprobar un regulamento de medidas contra a exclusión social, dándolle un enfoque en positivo “pola inclusión”, adaptando as medidas á realidade social actual, e que sirva como un instrumento que permita evitar posicións e políticas discrecionais nun eido de actuación tan sensíbel como este. No marco lexislativo xeral e no específico dos Servizos Sociais existen numerosas referencias que confiren aos concellos a potestade para establecer e regular este tipo de recursos. As principais referencias neste sentido podemos atopalas nas seguintes normativas:  Lei 27/2013 de racionalización e sostenibilidade da Administración Local, artigo 9, no que modifica o seguintes artigo da Lei 7/85, do 2 de abril, reguladoras das bases do réxime local: – Artigo 25, quedando da seguinte forma o artigo 25.2. e) “O municipio exercerá, en todo caso como competencias propias, nos termos da lexislación do Estado e das comunidades autónomas, nas seguintes materias:. e) “avaliación e información de situacións de necesidade social e a atención inmediata a persoas en situación o risco de exclusión social”  Lei 13/2008, do 3 de decembro, de Servizos Sociais de Galicia: onde recolle competencias, funcións y actuacións previstas no marco da lei dende os servizos sociais comunitarios.  Decreto 99/2012, do 16 de marzo, polo que se regulan os servizos sociais comunitarios e o seu financiamento: amplía o recollido na lei de servizos sociais no que aos servizos sociais comunitarios se refire. TÍTULO I.–DISPOSICIÓNS XERAIS Artigo 1.–Obxecto da convocatoria. Este Regulamento ten por obxecto a regulación das axudas municipais destinadas á atención de necesidades sociais, entendendo por tales o conxunto de axudas e prestacións económicas de carácter non periódico destinadas a paliar ou resolver, por sí mesmas ou complementariamente con outros recursos, situación de emerxencia social, previr situación de exclusión social e favorecer a plena integración de sectores de poboación que carezan de recursos económicos para a atención das súas necesidades básicas. Estas axudas caracterízanse por: – O seu carácter finalista, debendo destinarse para satisfacer a necesidade especificamente sinalada no acordo de recoñecemento da axuda, feito que debe quedar acreditado. – O seu carácter subsidiario, respecto doutras prestacións económicas recoñecidas ou recoñecibles segundo a lexislación vixente. – O seu carácter persoalísimo e intransferíbel. – O seu carácter transitorio e non periódico. Artigo 2.–Tipos de axudas. Aos efectos deste Regulamento considéranse situacións de extrema e urxente necesidade susceptíbeis de ser atendidas mediante estas axudas as seguintes:  Gastos relacionados coa vivenda ou aloxamento: Gastos necesarios para conservar o uso da vivenda ou aloxamento, sexa cal fora a causa que os xere; situacións de emerxencia (desafiuzamentos) ou de sinistro (incendios, inundación, ruína, etc.); outras causas imprevisíbeis e/ou inevitábeis que obrigaran ao seu abandono; fianzas e mensualidades do aluguer, mensualidades da hipoteca; auga, enerxía eléctrica, gas e outras subministracións esenciais.  Necesidades básicas de subsistencia: Alimento e vestido, gastos sanitarios e farmacéuticos non cubertos polos diferentes sistemas públicos e foran de vital importancia segundo informe médico.  Outros gastos relativos á educación dos menores ou da unidade familiar en idade escolar, sempre que non estiveran cubertos por outras axudas públicas e foran fundamentais para a continuidade da súa asistencia.  Violencia de xénero: aloxamento de urxencia, manutención e gastos de desprazamento en casos de violencia de xénero.  Outras non relacionadas nos apartados anteriores, consideradas de primeira e urxente necesidade, sempre que así se xustifique suficientemente no informe social elaborado ao efecto. Non son susceptibles de axuda os gastos derivados de obrigas tributarias e débedas coa Seguridade Social, os derivados de multas e outras sancións pecuniarias debidas ao incumprimentos de ordenanzas municipais e os derivados do cumprimento dunha sentenza xudicial condenatoria.3. Persoas beneficiarias. As medidas pola inclusión social están dirixidas a todas as unidades familiares que se atopen nunha situación de precariedade económica tal, que lles dificulte ou imposibilite a cobertura dalgunha das súas necesidades básicas que cómpre cubrir de forma urxente. Considerarase unidade familiar o conxunto de persoas unidas por vínculos de convivencia que constitúen unha rede de relacións afectivas, de coidado e económicas, así como os fogares unipersoais. Na unidade familiar tan só unha persoa pode ter a condición de beneficiaria, aínda que se outorguen en beneficio da unidade familiar. Naqueles supostos en que dentro dunha mesma unidade familiar existan varias persoas susceptibles de ser beneficiarias desta axuda e formulasen solicitude para atender ao mesmo gasto, tratarase como problema social único e conxunto e só se recoñecerá a aquela que, reunindo os requisitos establecidos, proceda a valoración dos Servizos Sociais. Terán tamén a consideración de unidade económica de convivencia independente aqueles outros casos nos que exista unha recomendación dos servizos sociais para recoñecelas como tal.4. Requisitos. Observaranse dous tipos de requisitos:  Requisitos xerais das persoas beneficiarias  Ser maior de idade ou menor legalmente emancipado.  Ter nacionalidade española ou estranxeira con residencia legal en España. Con carácter excepcional, poderán ser tamén beneficiarias as persoas estranxeiras, calesqueira sexa a súa situación administrativa en España, que se atopen nunha situación de desprotección ou en grave risco social.  Que exista a necesidade real e obxectiva do solicitado.  Figurar no Padrón do Concello de San Sadurniño ininterrompidamente cunha antelación mínima de 6 meses á data de presentación da solicitude. Excepcionalmente poderán ser beneficiarias as persoas que non cumpran este requisito previo informe da traballadora social deste concello, sempre que a gravidade ou urxencia da situación se motive tecnicamente do xeito oportuno.  Non ter sido beneficiaria de axudas ao abeiro deste mesmo regulamento no decurso do mesmo exercicio económico, agás circunstancias de especial gravidade que se valorarán polo informe técnico correspondente da traballadora social.  Non estar incurso nas prohibicións para obter a condición de persoa beneficiaria sinaladas no artigo 13 da Lei Xeral de Subvencións.  Non ter débedas co Concello de San Sadurniño.  Cumprir cos requisitos económicos para acceso ás subvencións, recollidas nas presentes bases, así como as condicións de acceso específicas para as modalidades incluídas nos apartados correspondentes.  Requisitos económicos: – Acreditar a situación económica e familiar que da acceso a cada un dos recursos. Considerarase carencia de medios económicos para poder recorrer a estas axudas, cando os recursos económicos netos mensuais (unha vez descontados no seu caso, os gastos derivados do préstamo hipotecario ou aluguer da vivenda, ata un máximo de 300 €/mes) non sexan superiores ao 75% do IPREM para un só membro. Esta porcentaxe incrementarase nun 10% do IPREM por cada membro da unidade familiar a partir do 2.º: 1. Unidade familiar de 2 membros: ata o 85% do importe do IPREM.2. Unidade familiar de 3 membros: ata o 95% do importe do IPREM.3. Unidade familiar de 4 membros: ata o 105% do importe do IPREM.4. Unidade familiar de 5 membros: ata o 115% do importe do IPREM; e así sucesivamente. Para facer o cálculo tomaranse como referencia os seis meses anteriores á data de presentación da solicitude, nos que non se poderán superar estes límites. – Capital mobiliario.–Entenderanse medios económicos suficientes no que respecta aos recursos procedentes do capital mobiliario e para a valoración da concesión das presentes axudas, os que superen os 3.000 € en contas de aforros e/ou investimentos de toda a unidade familiar (tomarase o saldo recollido na certificación bancaria a 31 de decembro de cada ano). – Capital inmobiliario.–Que a persoa solicitante ou calquera membro da unidade familiar, non sexa propietaria e/ou usufrutuaria de bens inmobles que, polas súas características, valoración, posibilidade de venda ou calquera outra forma de explotación, indique de xeito notorio a existencia de medios materiais suficientes para atender ao gasto obxecto da solicitude, agás a propiedade destinada ao uso propio, sempre que a súa valoración catastral non supere 10 anualidades do SMI vixente para cada ano. – Non figurar a persoa solicitante nin outro membro da unidade familiar, como titular de industria, comercio ou calquera outro negocio con persoal asalariado. – Que calquera persoa da unidade familiar que estea en situación de desemprego e se non consta na oficina do SEPE, que proceda a darse de alta como demandante de emprego. O persoal técnico instrutor dun expediente poderá valorar, con carácter excepcional aquelas solicitudes que, non cumprindo algún dos requisitos ou condicións esixidas nestas bases, presenten, ao seu xuízo, circunstancias familiares ou socioeconómicas de especial gravidade que lle fagan precisar o beneficio regulado nas mesmas, previo informe xustificativo do caso concreto.5. Obrigas das persoas beneficiarias. Serán obrigas das persoas beneficiarias: a) Empregar a axuda á finalidade para a que foi concedida. b) Comunicar os cambios que teñan lugar en relación co cumprimento dos requisitos xerais e/ou económicos. c) Facilitar a labor dos Servizos Sociais comunitarios con canta información sexa necesaria para a elaboración dos informes sociais que resulten procedentes, mantendo en todo momento unha actitude colaboradora. d) Reintegrar o importe das prestacións indebidamente percibidas ou a contía indebida ou excesiva. e) No caso de ter expediente aberto nos Servizos Sociais, que a unidade familiar cumprira co plan de traballo ou intervención social e/ou seguimento establecido polos servizos sociais comunitarios, básicos ou polo servizo especializado que corresponda. f) Incluírse, se o departamento de Servizos Sociais así o valora, no Programa de Educación Familiar.6. Seguimento das axudas. O departamento de Servizos Sociais será o encargado do seguimento das situacións de necesidade polas que se conceden as axudas municipais de emerxencia social, así como de realizar as comprobacións que estimen oportunas respecto das actividades subvencionadas.7. Orzamento e contía das axudas. A dispoñibilidade orzamentaria destas axudas virá dada polo establecido no orzamento municipal anual, na partida consignada a tal efecto. O importe das axudas modularase atendendo ao concepto concreto da necesidade, á consecución do obxectivo a satisfacer, ao gasto necesario para satisfacela, á situación económica da persoa solicitante, etc. A axuda poderá cubrir o gasto total ou parcial da necesidade, cun máximo de 800 € por unidade familiar e ano, circunstancia que será avaliada polo persoal técnico que leve cada expediente e que o fará constar no informe social. TÍTULO II.–NORMAS DE PROCEDEMENTO 8. Solicitude. As solicitudes irán dirixidas ao Alcalde-Presidente, segundo modelo establecido (Anexo I); e presentaranse no Rexistro Xeral do Concello, sen prexuízo do establecido na Lei 39/2015 (TRAMITACIÓN ELECTRÓNICA) De forma excepcional, os expedientes poderán ser incoados de oficio, mediante informe social emitido polo persoal técnico de servizos sociais, cando concorran circunstancias extraordinarias e urxentes que así o aconsellen.9. Documentación. A documentación que se deberá presentar xunto coa solicitude é a seguinte:  Orixinal ou fotocopia compulsada do DNI de todos os membros da unidade familiar maiores de idade. No suposto de persoas estranxeiras, documento acreditativo da súa identidade.  Orixinal do libro de familia ou documentación equivalente e demostrativa de filiación.  No caso de separación ou divorcio, deberá presentar documentación acreditativa da situación, e de ser o caso, de pensións alimenticias e compensatorias.  Declaración responsábel das axudas e importes recibidos para as mesmas finalidades (ou de non ter recibido ningunha), así como compromiso de destinar a axuda á finalidade para a que resulte concedida, segundo o modelo establecido no anexo III.  No caso de persoas con discapacidade ou enfermidade, certificado do grao de discapacidade ou informes do Sergas onde se acrediten as mesmas.  No caso de manifestar maltrato ou violencia doméstica, deberá presentar a denuncia ou documento acreditativo correspondente.  No caso de solicitar axuda para tratamento farmacolóxico, deberá aportar receita médica do Sergas e documentación acreditativa da farmacia indicando a contía que ten que asumir o interesado.  No caso de solicitar axudas para facer fronte a situacións de emerxencia derivadas de gastos relacionados coa vivenda ou aloxamento: fotocopia do contrato de aluguer xunto con declaración responsábel da persoa propietaria da vivenda na que se acredite a existencia dunha débeda e o importe da mesma; xustificante da cota mensual do crédito hipotecario do exercicio en curso; xustificante acreditativo dos gastos de mantemento da vivenda pendentes de pago (luz, auga, etc.): orzamento do material e/ou calquera outro equipamento obxecto da axuda que se constate necesario.  Certificado de empadronamento e de convivencia (se é o caso) no que conste a data de alta.  Último recibo aboado do IBI e IVTM (no caso de ser titulares de bens).  Xustificación de ingresos de todas as persoas integrantes da unidade familiar que se atopen en idade laboral relativo aos últimos 6 meses anteriores á presentación da solicitude. Para esta xustificación cómpre presentar a seguinte documentación acreditativa: – Follas de salario de todos os membros da unidade familiar computables que perciban haberes. – Certificación de percibir ou non prestacións por parte do Servizo Público de Emprego. – Certificación de percibir ou non prestacións ou pensións por parte da Seguridade Social. – Autorización ao Concello de San Sadurniño para acceder aos datos tributarios debidamente asinada por todas as persoas que formen parte da unidade familiar de convivencia ou certificación expedida pola Axencia Tributaria. – Extracto das entidades bancarias nas que confiase as contas ou depósitos sobre os movementos dos últimos 6 meses anteriores á solicitude. – Naqueles casos nos que non sexa posíbel achegar a documentación específica sinalada sobre os ingresos, solicitarase declaración responsábel.1. Certificación da conta bancaria na que deba efectuarse o ingreso, de ser o caso, ou documento de pagamento delegado. j) Declaración responsábel de estar ao corrente coas obrigas tributarias e coa Seguridade Social e de non ter pendente de pagamento ningunha outra débeda coa administración pública. Todos os documentos deberán ser orixinais ou fotocopias compulsadas cos seus orixinais. Asemade, a unidade que tramita o expediente poderá solicitar da persoa interesada calquera outro documento que consideren necesario para a adecuada valoración e/ou resolución do mesmo, achegando de oficio a propia Administración toda aquela documentación que xa conste no seu poder.10. Tramitación e resolución. A solicitude unha vez rexistrada trasladarase ao departamento de Servizos Sociais. No caso de non estar completa ou de non reunir os requisitos necesarios para a súa tramitación, requirirase á persoa solicitante para que, no prazo de 10 días emende os defectos e/ou acompañe os documentos preceptivos, con indicación de que, de non facelo así, entenderase que desiste do seu pedimento. O departamento de Servizos Sociais realizará cantas actuacións estime necesarias para a determinación, coñecemento e comprobación dos datos presentados pola persoa solicitante, en virtude dos que debe pronunciarse a resolución, procedendo á avaliación das solicitudes e emitindo o correspondente informe social sobre a procedencia ou non da axuda. A proposta de concesión ou denegación será elevada ao órgano competente (Alcaldía) para a posterior resolución, que deberá axustarse necesariamente ás características establecidas no presente regulamento. A concesión das axudas reguladas na presente norma, está limitada pola dispoñibilidade orzamentaria establecida nos orzamentos do Concello de San Sadurniño nos exercicios aos que se impute o gasto, supeditándose en todo momento, polo tanto, ditas concesións ao crédito dispoñible existente en cada momento. A resolución do expediente non poderá demorarse máis dun mes dende a solicitude da axuda e o importe de concesión librarase nun único pagamento, cuxa persoa beneficiaria será a persoa solicitante ou a persoa ou entidade que se indique no informe-proposta do departamento de Servizos Sociais. Os pagamentos faranse mediante transferencia bancaria ou anticipo a xustificar. A resolución adoptada, debidamente motivada, será notificada ás persoas interesadas no domicilio que figure no expediente a efectos de notificacións, seguindo o réxime de recursos administrativos e xudiciais que lexisla a lei 39/2015 de procedemento administrativo común.11. Xustificación. A xustificación da axuda realizarase no prazo máximo dun mes dende o acto de pagamento da mesma, mediante a presentación de facturas, recibos ou xustificantes con validez no tráfico xurídico mercantil e administrativo que acrediten de forma fidedigna os gastos realizados. Nos casos de obras de adecuación de vivendas, o prazo pódese ampliar aos 3 meses. As facturas e xustificantes presentados a efectos da xustificación deberán ser orixinais e conter, como mínimo, os datos da persoa emisora e destinataria, facendo constar o seu número de identificación fiscal, o ben ou servizo obxecto da contraprestación e o importe do mesmo, con expresión da parte correspondente ao IVE, e a data de expedición da mesma. Dado o carácter destas axudas, excepcionalmente admitiranse outras formas de xustificación que serán valoradas polo persoal do Departamento de Servizos Sociais e pola Intervención Municipal.12. Reintegro e réxime sancionador. A ocultación ou falsidade de dados ou documentos achegados pola persoa perceptora da axuda, a non xustificación da axuda, así como o feito de non destinar a axuda a un fin distinto daquel para a que foi concedida, implicará o impedimento de presentar unha nova solicitude por un período de dous anos, sen prexuízo das responsabilidades que desta conduta se puideran derivar. Procederá a revogación da axuda e o reintegro, total ou parcial, das cantidades percibidas nos seguintes supostos: 1. Incumprimento da obriga de xustificar.2. Ocultación ou falsidade de datos ou documentos que servirán de base para a concesión ou obtención da axuda sen reunir as condicións requiridas, ou o incumprimento das obrigas e requisitos establecidos con carácter xeral nestas bases.3. Incumprimento da finalidade para a que se concedeu.4. Incumprimento das condicións impostas con motivo da concesión. Asemade, procederá o reintegro do exceso nos supostos en que, por concesión de subvencións ou axudas doutras administracións públicas, a contía das axudas outorgadas supere o custo da actividade para a que se concedeu a mesma. DISPOSICIÓN ADICIONAL En todo aquilo non previsto neste Regulamento estarase ao disposto na normativa vixente. DISPOSICIÓNS FINAIS  Habilítase á Alcaldía para ditar as disposicións ou instrucións que resulten necesarias para a interpretación, desenvolvemento e aplicación deste Regulamento.  Este Regulamento entrará en vigor ao día seguinte de ser publicado no BOP da Coruña, permanecendo vixente ata que se acorde a súa modificación ou derrogación expresa. ANEXOS Anexo I.–Modelo de solicitude Anexo II.–Documentación que se debe achegar Anexo III.–Declaración xurada doutras axudas ANEXO I IDENTIFICACIÓN DA PERSOA SOLICITANTE A persoa asinante DECLARA, que todos os datos contidos nesta solicitude e nos documentos que se achegan son verdadeiros, non existindo omisión de datos, sendo coñecedora das posibles responsabilidades administrativas e incluso penais existentes nos supostos de ocultación, falseamento de datos ou calquera outra actuación fraudulenta dirixida a obter a axuda municipal de emerxencia social. A persoa asinante AUTORIZA aos Servizos Sociais a recoller os documentos que constaren noutros servizos municipais. San Sadurniño, _____ de ________________ de 20____ Asdo. De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é o CONCELLO DE SAN SADURNIÑO, con enderezo no Casal, 16, 15560 San Sadurniño; correo@sansadurnino. gal. FINALIDADE DO TRATAMENTO: Os datos serán utilizados para prestarlle o servizo solicitado na presente instancia. O feito de que non nos facilite parte da información solicitada poderá supoñer a imposibilidade de prestarlle o servizo solicitado. PRAZO DE CONSERVACIÓN: os datos facilitados conservaranse durante o tempo necesario para poder atender a súa solicitude, así como para dar cumprimento legal ás xestións administrativas derivadas da prestación do servizo. LEXITIMACIÓN: Este tratamento de datos persoais está lexitimado polo consentimento que nos outorga ao realizar a solicitude de prestación do servizo. DESTINATARIOS DE CESIÓNS: O CONCELLO DE SAN SADURNIÑO non cederá os seus datos de carácter persoal. DEREITOS: Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos. O CONCELLO DE SAN SADURNIÑO dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade. ANEXO II DOCUMENTACIÓN QUE DEBE ACHEGAR C.1. Documentación a aportar pola persoa interesada. C.2. Impreso normalizado de solicitude, debidamente asinado pola persoa solicitante da axuda ou representante legal (Anexo I). C.3. Documento de identificación da persoa solicitante e dos membros da unidade familiar de convivencia. C.4. Libro de familia ou documento que acredite a filiación, de ser o caso. C.5. Sentenza de separación ou divorcio, ou convenio regulador ou documento regulador das relacións paternofiliais, de ser o caso. C.6. Copia do contrato de aluguer ou do préstamo hipotecario, e xustificantes dos 3 últimos meses de pagamento, ben do aluguer ou da hipoteca. C.7. Informes médicos actualizados e/ou folla de medicación no caso de que a persoa solicitante e os familiares que formen a unidade de convivencia soliciten axuda para gastos sanitarios ou farmacéuticos. C.8. Certificado de grao de discapacidade e/ou grao de dependencia, de ser o caso. C.9. Xustificantes de ingresos da persoa solicitante e tódolos membros da unidade familiar expedidos polo organismo, empresa ou entidade polo que os perciba correspondentes aos 3 últimos meses. Naqueles casos nos que careza de documentación acreditativa, asinarase unha declaración responsable de ingresos: a) Follas de salario do ano en curso de todas as persoas da unidade familiar que perciban haberes. b) Certificación de percibir ou non prestación económica do Servizo público de emprego (SEPE). c) Certificación de percibir ou non prestacións ou pensións da Seguridade social. d) Autorización ao Concello de San Sadurniño para acceder ós datos tributarios debidamente asinada por todas as persoas que formen parte da unidade familiar de convivencia ou certificación expedida pola axencia tributaria. C.10. Extracto/s bancario/s de movementos correspondentes aos últimos 6 meses de contas bancarias anteriores á petición da axuda pertencentes a todas as persoas da unidade familiar. C.11. Declaración xurada de todas as solicitudes efectuadas ou concedidas polo mesmo concepto polas distintas administracións públicas competentes ou institucións privadas. C.12. Documentos acreditativos da situación de necesidade determinantes da solicitude que deben de ser orixinais, así como o xustificante do custo ou orzamento nos casos que proceda, para o que deberá presentar 3 orzamentos. C.13. Impreso normalizado de autorización de transferencia bancaria aos efectos do abono da axuda correspondente, de ser o caso. C.14. Impreso debidamente cuberto e asinado de autorización da delegación de pago naqueles casos que proceda.2. Documentación a aportar pola Administración Local. a) Certificado de empadronamento e de convivencia no que conste a data da alta. b) Último recibo abonado do IBI e IVTM (no caso de ser titulares de bens). c) Informe social que será elaborado pola traballadora ou traballador social dos Servizos Sociais Comunitarios. ANEXO III AXUDA DE EMERXENCIA SOCIAL MUNICIPAL. DECLARACIÓN DOUTRAS AXUDAS IDENTIFICACIÓN DA PERSOA SOLICITANTE Como persoa solicitante dunha axuda de emerxencia social municipal, DECLARO (marque cun X o que corresponda):  Non ter solicitado, nin percibido ningunha outra axuda, subvención e/ou prestación, para o mesmo fin.  Solicitei ou percibín as seguintes axudas, subvencións e/ou prestacións: Asemade, declaro que son certos cantos datos figuran na presente declaración, sendo consciente que a ocultación ou falsidade dos mesmos pode ser motivo da anulación do meu expediente ou da anulación da axuda concedida. San Sadurniño, _____ de ________________ de 20____ Asdo. De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é o CONCELLO DE SAN SADURNIÑO, con enderezo no Casal, 16, 15560 San Sadurniño; correo@sansadurnino. gal. FINALIDADE DO TRATAMENTO: Os datos serán utilizados para prestarlle o servizo solicitado na presente instancia. O feito de que non nos facilite parte da información solicitada poderá supoñer a imposibilidade de prestarlle o servizo solicitado. PRAZO DE CONSERVACIÓN: os datos facilitados conservaranse durante o tempo necesario para poder atender a súa solicitude, así como para dar cumprimento legal ás xestións administrativas derivadas da prestación do servizo. LEXITIMACIÓN: Este tratamento de datos persoais está lexitimado polo consentimento que nos outorga ao realizar a solicitude de prestación do servizo. DESTINATARIOS DE CESIÓNS: O CONCELLO DE SAN SADURNIÑO non cederá os seus datos de carácter persoal. DEREITOS: Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos. O CONCELLO DE SAN SADURNIÑO dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade. San Sadurniño, 14 de novembro de 2019. O ALCALDE Secundino García Casal